laion/Wikipedia-Exotic huggingface dataset:
জেদ্দার যুদ্ধ (১৯২৫)

জেদ্দার যুদ্ধ বা জেদ্দা অবরোধ ১৯২৫ সালে সংঘটিত হয়। এটি আবদুল আজিজ ইবনে সৌদ কর্তৃক হেজাজ জয়ের অভিযানের অংশ ছিল। জেদ্দা ছিল আল সৌদের বিরুদ্ধে হাশিমিদের শেষ প্রধান শক্ত অবস্থান। ১৯২৪ সালের ডিসেম্বরের প্রথমদিকে রাজা আবদুল আজিজ ইবনে সৌদের হাতে মক্কার পতনের পর হেজাজের রাজা আলি বিন হুসাইন জেদ্দায় সরে যান। তিনি নজদ সেনাদের হাত থেকে এর প্রতিরক্ষায় সচেষ্ট হন। তার অবশিষ্ট সেনারা শহরের চারপাশে প্রতিরক্ষা মজবুত করে ও মাইন স্থাপন করে। আলি তার ভ্রাতৃদ্বয় ট্রান্সজর্ডানের রাজা আবদুল্লাহ এবং ইরাকের রাজা ফয়সালের কাছে সাহায্য চেয়ে পাঠান। তারা দুজনেই অস্ত্র ও লোকবল পাঠিয়ে সাহায্য করেন। আলির কাছে থাকে দুটি পুরনো যুদ্ধবিমান আসন্ন যুদ্ধের উপযুক্ত ছিল না তাই তিনি ইটালির কাছ থেকে পাঁচটি যুদ্ধবিমান ও জার্মানির কাছ থেকে কয়েকটি ট্যাংক কেনেন। আলির পক্ষে বেশিদিন টিকে থাকা সম্ভব ছিল না। নিকটবর্তী গোত্রগুলো ইবনে সৌদের মিত্র ছিল। আকাবা থেকে জেদ্দায় সরবরাহও ধীরগতিতে হচ্ছিল। এছাড়া তার মাত্র দুজন পাইলট ছিল। তাদের মধ্যে একজন যুদ্ধে নিহত হন। ফলে জেদ্দার প্রধানরা ইবনে সৌদের কাছে আত্মসমর্পণের সিদ্ধান্ত নেন। অন্যদিকে রাজা আলি বিন হুসাইন লোহিত সাগর পথে বাগদাদ পালিয়ে যান। ১৯২৫ সালের ১৭ ডিসেম্বর অবরোধ সমাপ্ত হয়। এরপর ইবনে সৌদকে হেজাজের নতুন রাজা ঘোষণা করা হয়। পরের বছর তিনি হেজাজ ও নজদকে এক রাষ্ট্র হিসেবে একত্রিত করেন। জেদ্দার যুদ্ধ (১৮১৩) সৌদি আরবের ইতিহাস Al-Harbi, Dalal: King Abdulaziz and his Strategies to deal with events: Events of Jeddah. 2003, King Abdulaziz national library. আইএসবিএন ৯৯৬০-৬২৪-৮৮-৯. Al-Rehani: Nejd and its followers. From Bullard to Mr ChamberLain. Jeddah , 1925 Feb. (No.# secrets) - Archieved Post
জেদ্দার যুদ্ধ (দ্ব্যর্থতা নিরসন)

জেদ্দার যুদ্ধ বিষয়ে নিম্নোক্ত নিবন্ধগুলো রয়েছে: জেদ্দা অবরোধ (১৫১৭) - উসমানীয় সাম্রাজ্য ও পর্তুগীজ সাম্রাজ্যের মধ্যে নৌযুদ্ধ জেদ্দার যুদ্ধ (১৮১৩) - উসমানীয় সাম্রাজ্য ও প্রথম সৌদি রাষ্ট্রের মধ্যে যুদ্ধ জেদ্দার যুদ্ধ (১৯২৫) - হেজাজ রাজতন্ত্র ও নজদ সালতানাতের মধ্যে যুদ্ধ এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
উত্তরডাঙা

উত্তরডাঙা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল। উত্তরডাঙা গ্রামের ভদ্রকালী মন্দিরে কালোপাথরের একটি দ্বারবাজু ও বর্গাকৃতি একটি বিগ্রহ বেদিকা রাখা রয়েছে যা মন্দিরের পাশের একটি পুকুর খননের সময় আবিষ্কৃত হয়। এই প্রত্নসামগ্রীগুলি কোন প্রাচীন মন্দিরের অংশ বলে অনুমিত হয়। মন্দিরের আড়াই ফুট উচ্চ নিমকাঠে তৈরী দ্বিভূজা কালীমূর্তিটিও প্রাচীন। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
মুদাসসর নজর

মুদাসসর নজর (উর্দু: مدثر نذر‎‎; জন্ম: ৬ এপ্রিল, ১৯৫৬) পাঞ্জাবের লাহোরে জন্মগ্রহণকারী পাকিস্তানের সাবেক আন্তর্জাতিক ক্রিকেটার। পাকিস্তান ক্রিকেট দলের পক্ষে উদ্বোধনী ব্যাটসম্যানরূপে আন্তর্জাতিক ক্রিকেটে অংশ নিয়েছেন। এছাড়াও, পাকিস্তান ও ইংল্যান্ডের ক্রিকেট লীগে অংশগ্রহণ করেন। ২৪ ডিসেম্বর, ১৯৭৬ তারিখে অ্যাডিলেডে অনুষ্ঠিত স্বাগতিক অস্ট্রেলিয়ার বিপক্ষে তার টেস্ট অভিষেক ঘটে। ২৮ ফেব্রুয়ারি, ১৯৮৯ তারিখে অকল্যান্ডের নিউজিল্যান্ডের বিপক্ষে সর্বশেষ টেস্টে অংশ নেন। তারপরও তিনি ১৯৯৩ সাল পর্যন্ত প্রথম-শ্রেণীর ক্রিকেট খেলেছেন। পিতা নজর মোহাম্মদের পর দ্বিতীয় পাকিস্তানি হিসেবে ১৯৮২-৮৩ মৌসুমে ভারতের বিপক্ষে ব্যাটিং উদ্বোধনে নেমে অপরাজিত ছিলেন। একই মৌসুমে ৩য় উইকেট জুটিতে তৎকালীন বিশ্বরেকর্ড গড়েন। হায়দরাবাদে সফরকারী ভারতের বিপক্ষে জাভেদ মিয়াঁদাদকে সাথে নিয়ে ৪৫১-রান তোলেন। এছাড়াও তিনি সবচেয়ে ধীরগতিতে টেস্ট সেঞ্চুরির রেকর্ড গড়েন। ১৯৮২ সালে লর্ডসে ইংল্যান্ডের বিপক্ষে দলের বিজয়ে দীর্ঘক্ষণ বোলিংয়ের দরুণ ‘গোল্ডেন আর্ম’ উপাধি অর্জন করেন। তার বাবা নজর মোহাম্মদও পাকিস্তান দলের টেস্ট ক্রিকেটার ছিলেন। পিতার পদাঙ্ক অনুসরণ করে তিনিও পাকিস্তানের পক্ষে ব্যাটিং উদ্বোধনে মাঠে নামতেন। বর্তমানে তিনি ইংল্যান্ডের বোল্টনে বসবাস করছেন। পেশাদারী ক্রিকেট থেকে অবসর গ্রহণের পর ক্রিকেট বিশ্বে বেশ কিছু প্রশাসনিক পদ অলঙ্কৃত করেন। তন্মধ্যে ১৯৯৩ থেকে ২০০১ সাল পর্যন্ত পাকিস্তানের কোচের দায়িত্ব পালন করেন। এছাড়াও, বাংলাদেশসহ কেনিয়া দলেরও কোচ ছিলেন তিনি। ১৯৮৯ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য। "Wisden – The Indians in Pakistan, 1982–83"। Wisden। ESPNcricinfo। সংগ্রহের তারিখ ৩ অক্টোবর ২০১৩।  ইমতিয়াজ আহমেদ অ্যান্ডি রবার্টস কৌসলা কুরুপ্পুয়ারাচ্চি ১৯৭৯-৮০ পাকিস্তান ক্রিকেট দলের বাংলাদেশ সফর ইএসপিএনক্রিকইনফোতে মুদাসসর নজর (ইংরেজি) ক্রিকেটআর্কাইভে মুদাসসর নজর (সদস্যতা প্রয়োজনীয়) (ইংরেজি)
উত্তর সুরেন্দ্রগঞ্জ

উত্তর সুরেন্দ্রগঞ্জ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল। উত্তর সুরেন্দ্রগঞ্জের পশ্চিমে অবস্থিত কার্জন ক্রিকের পাড় থেকে তিনটি স্বর্ণমুদ্রা ও দুইটি রৌপ্যমুদ্রা আবিষ্কৃত হয়। কলকাতা শহরের আশুতোষ সংগ্রহালয়ে দ্বিতীয় চন্দ্রগুপ্তের স্বর্ণমুদ্রাটি সংরক্ষিত হয়েছে। অপর মুদ্রাগুলি স্থানীয় জি-প্লট বিবেকানন্দ বিদ্যামন্দিরে রাখা হয়েছে। এই বিদ্যালয়ে রক্ষিত স্বর্ণমুদ্রাগুলির মধ্যে একটি শশাঙ্কের স্বর্ণমুদ্রা যেখানে একপিঠে বৃষের পিঠে শিবের চিত্র ও ‘শ্রী শ’ কথাটি উৎকীর্ণ ও অপর পিঠে পদ্মাসনে উপবিষ্টা দেবী চিত্রের ওপরে শ্রী শশাঙ্কঃ কথাটি উৎকীর্ণ রয়েছে। অপর একটি স্বর্ণমুদ্রা শশাঙ্কের পরবর্তী যুগের মুদ্রা হিসেবে চিহ্নিত করা গেলেও প্রচলনকর্তা শাসককে চিহ্নিত করা যায়নি। এই মুদ্রার এক পিঠে বাম হাতে ধনুক ও ডান হাতে তীরধারী রাজার চিত্রের নিচে অশ্বের চিত্র উৎকীর্ণ ও অপর পিঠে অষ্টভূজা দন্ডায়মানা দেবীর চিত্র অঙ্কিত রয়েছে। আবিষ্কৃত রৌপ্য মুদ্রাগুলি শশাঙ্কের প্রচলিত। উত্তর সুরেন্দ্রগঞ্জে ৩০০ ফুট লম্বা ও ২০০ ফুট চওড়া একটি ঢিবি রয়েছে, যা খনন করে ৭.৪ ইঞ্চি X ৬.৬ ইঞ্চি X ২.৩ ইঞ্চি মাপের ইট নির্মিত দেওয়াল ও কালোপাথরের কয়েকটি স্তম্ভ ও দ্বারবাজু আবিষ্কৃত হয়েছে। দ্বারবাজুতে গরুড়, দ্বারী, বীণাপাণি ও ধ্যানী বুধের মূর্তি অলঙ্কৃত রয়েছে। এই গ্রামে কমন্ডলু, মাছ, বরাহ, ময়ূর, ঘোড়া, ড্রাগন, হাতি ইত্যাদি চিত্র দ্বারা অলঙ্কৃত একটি পোড়ামাটির কলসি আবিষ্কৃত হয়েছে, যা জি-প্লট বিবেকানন্দ বিদ্যামন্দিরে সংরক্ষিত হয়েছে। এছাড়া ৩.৯ ইঞ্চি X ২.৭ ইঞ্চি X ১.১ ইঞ্চি মাপের কালোপাথরের প্রাচীন একটি বীণাবাদনরতা সরস্বতী মূর্তি এই স্থান থেকে উদ্ধার করা হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
করিমাবাদ

করিমাবাদ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি আটচালা শিবমন্দির। আনুমানিক ঊনবিংশ শতাব্দীতে নির্মিত করিমাবাদের আটচালা শিবমন্দির বর্তমানে ধ্বংসপ্রায় অবস্থা প্রাপ্ত হয়েছে। ২৫ ফুট ৪ ইঞ্চি X ২৫ ফুট ৪ ইঞ্চি মাপের বর্গাকার ভিত্তিভূমির ওপর প্রতিষ্ঠিত মন্দিরটির মাপ ১৪ ফুট ৬ ইঞ্চি X ১৪ ফুট ২.৫ ইঞ্চি এবং উচ্চতা প্রায় ৩০ ফুট। ৭ ফুট ৮ ইঞ্চি X ৭ ফুট ৪ ইঞ্চি মাপের গর্ভগৃহের ছাদ গম্বুজাকৃতির। মন্দির নির্মাণে ৯.৮ ইঞ্চি X ৪.৭ ইঞ্চি X ২.৩ ইঞ্চি মাপের ইট ব্যবহৃত হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
কড়ামনোরাজ

কড়ামনোরাজ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি প্রাচীন দুর্গামন্দির। আনুমানিক ঊনবিংশ শতাব্দীতে নির্মিত কড়ামনোরাজের দক্ষিণমুখী দুর্গামন্দিরের মাপ ২৪ ফুট ২ ইঞ্চি X ২৩ ফুট ৩ ইঞ্চি এবং উচ্চতা প্রায় ২০ ফুট। ত্রিখিলান অলিন্দের মাপ ২৩ ফুট ৩ ইঞ্চি X ৮ ফুট ১০ ইঞ্চি। অলিন্দের পূর্ব ও পশ্চিমদিকে আটটি করে স্তম্ভ দিয়ে নির্মিত ২ ফুট ২.৫ ইঞ্চি মাপের একটি করে গুচ্ছবদ্ধ স্তম্ভ অবস্থিত। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
কলসা

কলসা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ফলতা থানার অন্তর্গত একটি গ্রাম। এই গ্রামে পাল বা সেন যুগের একটি প্রাচীন বিষ্ণুমূর্তি রয়েছে। সপ্তদশ শতাব্দীর শেষার্ধে কায়স্থ বর্ণের রঘুদেব দাস অধুনা উত্তর চব্বিশ পরগণা জেলার চাণক গ্রাম থেকে সুন্দরবন অঞ্চলে এসে কলসা গ্রামের পত্তন করেন। এরপর নবাবের দরবার হতে তিনি এই গ্রামের জমিদারী ও রায়চৌধুরী উপাধি লাভ করেন। রায়চৌধুরী পরিবারের পারিবারিক মন্দিরের সামনে অরক্ষিত অবস্থায় পথপার্শ্বে আনুমানিক পাল বা সেন যুগের ৩ ফুট ৮ ইঞ্চি X ১ ফুট ৮ ইঞ্চি X ৪ ফুট মাপের একটি প্রাচীন বিষ্ণুমূর্তি রয়েছে। সংরক্ষণের অভাবে মূর্তিটির চোখ, নাক ও নিচের ডান হাত বর্তমানে ক্ষয়প্রাপ্ত হয়েছে। নিত্যশরানন্দ অবধূত, শ্রীনিত্যপার্ষদ প্রণবানন্দ, মহানির্বাণ মঠ, ১১৩ রাসবিহারী অ্যাভেনিউ, কলকাতা, প্রকাশ- ১৯৯৪ সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
দুষ্মন্ত চামিরা

পথিরা ভসন দুষ্মন্ত চামিরা (সিংহলি: දුශ්මන්ත චමීර; জন্ম: ১১ জানুয়ারি, ১৯৯২) রাগামা এলাকায় জন্মগ্রহণকারী শ্রীলঙ্কার পেশাদার ক্রিকেটার। ডানহাতি ফাস্ট বোলাররূপে শ্রীলঙ্কা ক্রিকেট দলের পক্ষে টেস্ট, ওডিআই এবং টুয়েন্টি২০ আন্তর্জাতিক খেলছেন। এছাড়াও ডানহাতে ব্যাটিংয়ে পারদর্শী তিনি। নেগোম্বু এলাকায় অবস্থিত মরিস স্টিলা কলেজের প্রাক্তন শিক্ষার্থী দুষ্মন্ত চামিরা ঘরোয়া ক্রিকেটে নন্দেস্ক্রিপ্টস ক্রিকেট ক্লাবে প্রতিনিধিত্ব করছেন। ২৯ জানুয়ারি, ২০১৫ তারিখে নিউজিল্যান্ডের বিপক্ষে তার একদিনের আন্তর্জাতিকে অভিষেক ঘটে। প্রথম ওভারেই রস টেলরের উইকেট লাভ করেন। পরবর্তীতে গ্রান্ট এলিয়টেরও উইকেট পেয়েছিলেন। ঐ খেলায় তার দল জয়লাভ করেছিল। ২০১৫ সালের ক্রিকেট বিশ্বকাপ প্রতিযোগিতায় অংশগ্রহণকল্পে ৭ ফেব্রুয়ারি, ২০১৫ তারিখে অনুশীলন চলাকালীন ধাম্মিকা প্রসাদ হাতে আঘাত পান। ফলে তাকে বিশ্বকাপের বাইরে অবস্থান করতে হয়। ৯ ফেব্রুয়ারি তারিখে তার পরিবর্তে দুষ্মন্ত চামিরা শ্রীলঙ্কা দলে অন্তর্ভুক্ত হন। শুরুতে কয়েকটি খেলায় অংশ নিতে পারেননি তিনি। অতঃপর গ্রুপ পর্বের শেষ খেলায় স্কটল্যান্ডের বিপক্ষে নামেন ও ৩/৫১ লাভ করেন। এ খেলায় শ্রীলঙ্কা জয় পেয়েছিল। "Sri Lanka tour of Australia and New Zealand, 7th ODI: New Zealand v Sri Lanka at Wellington, Jan 29, 2015"। ESPNcricinfo। সংগ্রহের তারিখ ২৯ জানুয়ারি ২০১৫।  "World Cup: India seamer Ishant Sharma ruled out with knee injury". BBC Sport. 7 February 2015. Retrieved 7 February 2015. "Dushmantha Chameera to replace Dhammika Prasad at World Cup"। Yahoo News। ৯ ফেব্রুয়ারি ২০১৫। সংগ্রহের তারিখ ৯ ফেব্রুয়ারি ২০১৫।  "ICC Cricket World Cup, 35th Match, Pool A: Scotland v Sri Lanka at Hobart, Mar 11, 2015"। ESPNcricinfo। সংগ্রহের তারিখ ১১ মার্চ ২০১৫।  কুশল মেন্ডিস ধনঞ্জয় ডি সিলভা ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর ইএসপিএনক্রিকইনফোতে দুষ্মন্ত চামিরা (ইংরেজি)
কলাগাছিয়া

কলাগাছিয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়ামণ্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি আটচালা শিবমন্দির। আনুমানিক ঊনবিংশ শতাব্দীর প্রথমার্ধে নির্মিত কলাগাছিয়ার আটচালা শিবমন্দির বর্তমানে ধ্বংসপ্রায় অবস্থা প্রাপ্ত হয়েছে। ২৩ ফুট ৪ ইঞ্চি X ২৩ ফুট ১ ইঞ্চি মাপের ভিত্তিভূমির ওপর প্রতিষ্ঠিত মন্দিরটির মাপ ১৯ ফুট ২ ইঞ্চি X ১৫ ফুট ৪ ইঞ্চি এবং উচ্চতা প্রায় ৩০ ফুট। গর্ভগৃহের প্রভেশদ্বারের খিলানের ওপর জ্যামিতিক নকশাযুক্ত টালির কাজ রয়েছে। মন্দির নির্মাণে ৭.৮ ইঞ্চি X ৩.৫ ইঞ্চি X ০.৯ ইঞ্চি মাপের পাতলা ইট ব্যবহৃত হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
মক্কায় উসমানীয়দের প্রত্যাবর্তন ১৮১৩

মক্কায় উসমানীয়দের প্রত্যাবর্তন ১৮১৩ (তুর্কি: Mekke'nin Osmanlıya Dönüşü) বা মক্কার যুদ্ধ উসমানীয়-সৌদি যুদ্ধের সময় জেদ্দা পুনরুদ্ধার হওয়ার অল্প কয়েকদিন পর সংঘটিত হয়। এসময় দিরিয়ার সেনাবাহিনী ও মক্কার ১,০০০ জন লোক মুহাম্মদ আলি পাশা ও তুসান পাশার কাছে আত্মসমর্পণ করে। তারা উসমানীয় সাম্রাজ্যের পক্ষে শহর পুনরুদ্ধার করেছিলেন। Facey, William & Grant, Gllian: Saudi Arabia by the First Photographers . আইএসবিএন ০-৯০৫৭৪৩-৭৪-১ Captain G. S. Froster : 'A trip Across the Peninsula – Rehla Abr Al-Jazeera, (Arabic). Mombai – India, 1866.
মক্কার যুদ্ধ (দ্ব্যর্থতা নিরসন)

মক্কার যুদ্ধ দ্বারা মক্কায় সংঘটিত নিম্নোক্ত তিনটি যুদ্ধকে বোঝায়: মক্কায় উসমানীয়দের প্রত্যাবর্তন ১৮১৩ (২৫ জানুয়ারি ১৮১৩) মক্কার যুদ্ধ (১৯১৬) (জুন-জুলাই ১৯১৬) মক্কার যুদ্ধ (১৯২৪) (১৯২৪) মক্কা অবরোধ (দ্ব্যর্থতা নিরসন) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রণবীর শৌরি

রণবীর শৌরি ভারতীয় অভিনেতা এবং সাবেক ভিডিও জকি। ২০০২ সালে এক ছোটিসি লাভ স্টোরি দিয়ে তার চলচ্চিত্রে অভিষেক ঘটে। এরপর তিনি জিসম (২০০৩) ও লক্ষ্য (২০০৪) চলচ্চিত্রে অভিনয় করেন। তিনি ট্র্যাফিক সিগন্যাল, ভেজা ফ্রাই (২০০৭), মিথ্যা (২০০৮), ও সোনচিড়িয়া (২০১৯)-এর মত সমাদৃত চলচ্চিত্রে অভিনয় করেন। তিনি একজন পাঞ্জাবি। তার সাবেক স্ত্রী অভিনেত্রী কঙ্কনা সেন শর্মা। তার একমাত্র সন্তান হল হারুধ সুরে।তিনি কর্মজীবন শুরু করে ২০০২ সালে। "Ranvir Shorey in web series Rangbaaz along with Saqib Saleem"। মিড ডে (ইংরেজি ভাষায়)। ২০১৮-১০-২৩। ৯ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৯ মে ২০২১।  "I Have Time But No Work: Actor Ranvir Shorey"। নিউজএইটিন (ইংরেজি ভাষায়)। ২০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৯ মে ২০২১।  অলমুভিতে রণবীর শৌরি ইন্টারনেট মুভি ডেটাবেজে রণবীর শৌরি  (ইংরেজি)
নেটটপ

একটি নেটটপ হল একটি খুবই ছোট আকৃতির, কম দামি, কম বিদ্যুৎ ব্যবহার করে এমন একটি ডেস্কটপ কম্পিউটার যার নকশা করা হয়েছে সাধারণ কাজ যেমন ইন্টারনেট ব্যবহার, ওয়েব ভিত্তিক এ্যাপ্লিকেশন ব্যবহার, ডকুমেন্ট সম্পাদনা ও প্রক্রিয়াকরণ এবং অডিও বা ভিডিও চালানোর কাজে। এটি সাধারণ ডেস্কটপ কম্পিউটারের কোন উত্তরসূরি কম্পিউটার নয়। ইন্টারনেট এবং ডেস্কটপ শব্দ দুটির সম্মিলনে নেটটপ শব্দটি গঠিত। সাধারণ ডেস্কটপ কম্পিউটারের তুলনায় নেটটপ শুধুমাত্র ছোট এবং কম দামিই নয় তারা কম শক্তিও খরচ করে। উদাহরণসরূপ কম্পিউল্যাবের ফিট-পিসি২ ৮ ওয়াটের বেশি বিদ্যুত খরচ করে না। যেখানে একটি সাধারণ মানের ডেস্কটপ কম্পিউটার খরচ করে ১০০ ওয়াটেরও বেশি বিদ্যুত শক্তি। নেটটপগুলোকে ঠান্ডা করার প্রয়োজন হয় না তাই এগুলোতে কোন পাখা নেই। কিছু কিছুর কোন অপটিক্যাল ড্রাইভ নেই এবং সলিড স্টেট ডিস্ক ব্যবহার করে ফলে এগুলো একেবারে শব্দবিহিন। অপরদিকে দুর্বলতা হল এগুলোর যন্ত্রপাতি এবং প্রক্রিয়াকরণ শক্তি সাধারণত কম ক্ষমতার হয় এবং ঠিক সেই কারণেই এগুলো উচ্চ শক্তি প্রয়োজন হয় এমন এ্যাপ্লিকেশনের কাজে কম ব্যবহৃত হয়। অ্যাপল টিভি এএমডি ফিউশন ক্রোমবক্স ক্লাউড কম্পিউটিং একক বোর্ডের কম্পিউটারের পার্থক্য ম্যাক মিনি নেটবুক পিসি অন-এ-স্টিক প্লাগ কম্পিউটার ট্যাবলেট কম্পিউটার http://techreport.com/articles.x/21556 Zotac's Zbox Nano AD10 Plus nettop - Zacate in the palm of your hand "'Netbooks,' 'Nettops' target secondary PC users"। ১১ জুন ২০০৮ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৫।  hexus.net: What is a nettop whatis.com: Entry for nettop Intel Nettop is all about cost cutting[স্থায়ীভাবে অকার্যকর সংযোগ] Fit-PC2 Specifications "Is a Nettop Right for You?"। ১৯ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৫।  উইকিমিডিয়া কমন্সে নেটটপ সংক্রান্ত মিডিয়া রয়েছে। "Touch-enabled net-top boots Linux fast"। ২০১৩-০১-২৭ তারিখে মূল থেকে আর্কাইভ করা। সংগ্রহের তারিখ ২০১৫-০২-১০।  Approximate computer power usages list by Univ. of Pennsylvania Russian portal of nettops
উসমানীয়-সৌদি যুদ্ধ

উসমানীয়-সৌদি যুদ্ধ বা (উসমানীয়-ওয়াহাবি যুদ্ধ বলেও পরিচিত) ১৮১১ থেকে ১৮১৮ সালের মধ্যে সংঘটিত হয়। যুদ্ধের এক পক্ষে ছিল মিশরের উসমানীয় শাসক মুহাম্মদ আলি পাশার অধীন মিশর এলায়েত এবং অন্য পক্ষে ছিল প্রথম সৌদি রাষ্ট্র। যুদ্ধের ফলে প্রথম সৌদি রাষ্ট্র ধ্বংস হয়ে যায়। ওয়াহাবি আন্দোলন ছিল একটি সংস্কারবাদি আন্দোলন। এর আন্দোলনের ধারাবাহিকতায় প্রথম সৌদি রাষ্ট্র প্রতিষ্ঠিত হয়। পরে মুহাম্মদ আলি পাশা তা ধ্বংস করেন। মুহাম্মদ ইবনে আবদুল ওয়াহাব এবং আমির মুহাম্মদ ইবনে সৌদ তাদের শক্তিকেন্দ্র দিরিয়া থেকে অভিযান শুরু করেন। তাদের উদ্দেশ্য ছিল ইসলামের সংস্কার এবং আরবে ক্ষমতা সুসংহত করা। ১৮০৫ সাল নাগাদ ওয়াহাবিরা মক্কা ও মদিনার নিয়ন্ত্রণ লাভ করে এবং কারবালা ও হুসাইন ইবনে আলির মাজারে হামলা চালায়। তারা উসমানীয় বাণিজ্য কাফেলার উপরও আক্রমণ চালায়। সৌদি আমির উসমানীয় সুলতানকে প্রত্যাখ্যান করেন এবং তার খিলাফত এবং পবিত্র দুই মসজিদের রক্ষকের দাবির যথার্থতা নিয়ে প্রশ্ন তোলেন। উসমানীয় সাম্রাজ্যের তরফ থেকে মিশরের শাসক মুহাম্মদ আলি পাশাকে তাদের বিরুদ্ধে লড়ার জন্য নির্দেশ দেয়া হয়। সুলতান চতুর্থ মোস্তফা মুহাম্মদ আলি পাশাকে সৌদি রাষ্ট্র ধ্বংস করার নির্দেশ দেন। তবে মিশরের অভ্যন্তরের সমস্যার কারণে তিনি পূর্ণ মনোযোগ দিতে পারেননি। ১৮১১ সাল পর্যন্ত মিশরীয়রা পবিত্র শহরগুলো পুনরুদ্ধার করতে সক্ষম হয়নি। তবে ওয়াহাবি রাষ্ট্র পুরোপুরো ধ্বংস হতে ১৮১৮ সাল পর্যন্ত সময় লেগে যায়। এসময় তাদের নেতারা আত্মসমর্পণ করে। মুহাম্মদ আলি পাশার পুত্র ইবরাহিম পাশা ১৮১৭ সালে অভিযানে আসেন। বিভিন্ন আরব গোত্রের সাথে কূটনৈতিক ও উপহারের মাধ্যমে সমর্থন আদায় করে তিনি মধ্য আরবের দিকে অগ্রসর হন। ১৮১৮ সালের এপ্রিলে তারা দিরিয়া পৌছান। ওয়াহাবিদের আত্মসমর্পণ করতে সেপ্টেম্বর নাগাদ সময় লেগে যায়। বন্দী সৌদি রাষ্ট্রের প্রধান আবদুল্লাহ বিন সৌদকে কনস্টান্টিনোপল পাঠানো হয়। আবদুল্লাহ বিন সৌদকে কনস্টান্টিনোপলে মৃত্যুদন্ড দেয়া হয়। তবে অন্যান্য রাজনৈতিক নেতাদের সাথে ভালো আচরণ করা হয়েছিল। তবে বিদ্রোহে উৎসাহ দেয়ার কারণে সাম্রাজ্য ধর্মীয় নেতাদের প্রতি ক্রুদ্ধ ছিল। সুলায়মান ইবনে আবদুল্লাহসহ কিছু ধর্মীয় নেতাকে মৃত্যুদন্ড দেয়া হয়েছিল। রাজনৈতিক নেতাদের চাইতে তাদের বেশি বিপদজনক মনে করা হয়েছিল। নজদ অভিযান দিরিয়া অবরোধ সৌদি আরবের ইতিহাস Bowen, Wayne H. (২০০৮)। The History of Saudi Arabia। Westport, CN: Greenwood Press। পৃষ্ঠা 153। আইএসবিএন 978-0313340123। ওসিএলসি 166388162।  Marsot, Afaf Lutfi Al-Sayyid. A History of Egypt From the Islamic Conquest to the Present. New York: Cambridge UP, 2007. Elizabeth Sirriyeh, Salafies, "Unbelievers and the Problems of Exclusivism". Bulletin (British Society for Middle Eastern Studies, Vol. 16, No. 2. (1989), pp. 123-132. (Text online at JSTOR)
প্লাগ কম্পিউটার

একটি প্লাগ কম্পিউটার হল একটি বহিঃ যন্ত্র প্রায়শই যা ঘরে বা অফিসে ক্ষুদ্র কম্পিউটার হিসেবে ব্যবহারের জন্য সজ্জিত করা হয়। এটি উচ্চ ক্ষমতা সম্পন্ন, নিম্ন শক্তির সিস্টেম-অন-এ-চিপ প্রসেসর যাতে অনেকগুলো আই/ও পোর্ট এবং সাধারণত লিনাক্স বণ্টনগুলো চালানো হয়। বেশিরভাগ সংস্করনে প্রদর্শনী সংযোগের সুযোগ নেই এবং মিডিয়া সার্ভার, ব্যক আপ সেবা, ফাইল ভাগাভাগি এবং দূরবর্তী প্রবেশ কার্যের জন্য ব্যবহারের জন্য উপযোগী। তাই এটি হোম প্রটোকল (ডিএলএনএ এবং এসএমবি) এবং ক্লাউড ভিত্তিক সেবার মধ্যে সংযোগকারী হিসেবে কাজ করে। ভিজিএ মনিটর ও এইচডিএমআই সংবলিত প্লাগ কম্পিউটার পাওয়া যায় যাতে বহু ইউএসবি পোর্ট, যা প্রদর্শনী, কিবোর্ড এবং মাউস ব্যবহারের সুযোগ দেয় যার ফলে এটি পূর্নাঙ্গ, কম শক্তি ব্যবহারকারী ডেস্কটপ এবং নোটবুকের বিকল্প হয়। "প্লাগ কম্পিউটার" নামটি এসেছে এর ছোট মাপের আকৃতি ও সজ্জিতকরণের জন্য। প্লাগ কম্পিউটার একটি এসি এডাপ্টার প্লাগ বা এসি এডাপ্টারের মধ্যে সংগ্রথিত থাকে। এটি সাধারণত খুবই কম বিদ্যুত খরচ করে এবং কম দামি। একটি প্রস্তুতকারক দাবি করেছেন একটি ১১৯ ডলারের প্লাগ কম্পিউটার ১.২ ওয়াট শক্তি ব্যবহার করে এবং বছরে যার খরচ মাত্র ২ ডলার। কম্পিউটারের শ্রেণী কম্পিউটার যন্ত্রপাতি কিউবক্স গুরুপ্লাগ ড্রিমপ্লাগ ফ্রিডমবক্স ব্যক্তিগত ওয়েব সার্ভার প্রিন্ট সার্ভার শিবাপ্লাগ "Tonidoplug 2 technical specifications"। ৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ এপ্রিল ৬, ২০১২।  উইকিমিডিয়া কমন্সে প্লাগ কম্পিউটার সম্পর্কিত মিডিয়া দেখুন।
টেবিল কম্পিউটার

টেবিল কম্পিউটার বা টেবিল পিসি বা টেবিলটপ হল একটি যন্ত্র যা বহনযোগ্য অল-ইন-ওয়ান কম্পিউটারের একটি শ্রেণী। এতে সকল সুযোগ সুবিধাসহ বড় প্রদর্শনীর ব্যবস্থা আছে। এটি টেবিলের উপরে বা ঘরের মধ্যে যেকোন জায়গায় বহন করা যায়। টেবিলের উপরে রেখে কাজ করা যায় বলে একে টেবিলটপ বলা হয়। টেবিল কম্পিউটারের রয়েছে একটি ১৮ ইঞ্চি বা তার থেকে বড় সংবেদনশীল বহুস্পর্শী প্রদর্শনী, একটি ব্যাটারি যা কমপক্ষে ২ ঘণ্টা কাজের সুবিধা দেয় এবং অপারেটিং সিস্টেম (যেমন উইন্ডোজ ৮.১)। এগুলোতে পূর্বেই নানান গেম ও অ্যাপ ইনস্টলকৃত থাকে যেগুলো একইসাথে বহুব্যবহারকারী কর্তৃক ব্যবহার করা যায়। তাই টেবিল কম্পিউটারগুলো মূলত পারিবারিক বিনোদনের যন্ত্র হিসেবে বাজারজাত করা হয়। কিছু টেবিলপিসি যন্ত্র প্রস্তুতকারক আরো বেশি সুবিধা যোগ করে এবং বিশেষ জিইউআই বা চিত্রভিত্তিক ব্যবহারকারী ইন্টারফেস দেয় যার ফলে বহু ব্যবহারকারী একইসাথে সুবিধা ভোগ করে থাকে। এর একটি প্রকৃষ্ট উদাহরণ হল অউরা (Aura) ইন্টারফেস, যা লেনেভো আইডিয়াসেন্টার হরাইজন টেবিলটপগুলোতে ইনস্টল করা থাকে। কয়েকটি প্রস্তুতকারক কোম্পানি তাদের নিজস্ব সংস্করণের টেবিলটপ বাজারে ছেড়েছে। এর কয়েকটি উদাহরণ হলঃ এইচপি এনভি রোভ ২০, ডেল এক্সপিএস ১৮ এবং সনি ভায়ো ট্যাপ ২০ Ackerman, Dan (১৬ মার্চ ২০১৩)। "Big screens, big batteries: A roundup of tabletop PCs"। CNet.com। সংগ্রহের তারিখ ৯ অক্টোবর ২০১৪।  "Aura Horizon Table PC (Interface Design)"। Red-Dot-21.com। ১৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৪।
ক্ষুদ্র গঠন উপাদান (কম্পিউটিং)

স্মল ফর্ম ফ্যাক্টর সংক্ষেপে এসএফএফ বা ক্ষুদ্র গঠন উপাদান হল একটি কম্পিউটার গঠন উপাদান নকশার শ্রেণী যার নকশা এমনভাবে করা হয় যাতে এটি ডেস্কটপ কম্পিউটারের আকার আকৃতি ছোট বা কমানোর কাজে ব্যবহৃত হয়। তুলনার উদ্দেশ্যে এসএফএফের খোপ বা বাক্সের আকার মাপা হয় লিটারে। এটি বিভিন্ন আয়তন এবং আকারে পাওয়া যায় যার মধ্যে জুতার বক্স, কিউব এবং বই আকৃতি রয়েছে। এগুলো ছোট এবং প্রায়শ হালকা গঠনের জন্য হোম থিয়েটার পিসি এবং গেমিং কম্পিউটার হিসেবে জনপ্রিয়তা পেয়েছে। প্রস্তুতকারকরা নানন্দনিকতা এবং ব্যবহারকারীবান্ধব বা কার্যকরভাবে নকশা বা আরামদায়ক সুবিধা যোগ করে এমন নকশার প্রতি মনোযোগ দেয়। কারণ ব্যবহারকারীরা এগুলোকে টেবিলের উপর বসান বা বহন করেন বিভিন্ন জায়গায়। এই গঠন উপাদানে কম্পিউটিং যন্ত্র যা আগে থেকেই ছোট আকৃতির তাকে বিবেচনা করে না যেমন মোবাইল সিস্টেম। কিন্তু "ক্ষুদ্র গঠন উপাদান" সংজ্ঞাটি একটি আদর্শ মান নয় ফলত দেখা যায় এর ভুল ব্যাখ্যা এবং অপব্যবহার করা হচ্ছে। প্রস্তুতকারকরা প্রায়শই এমন সংজ্ঞা দেয় যা তাদের পন্যের উদ্দেশ্য সাধনের লক্ষ্যে দেয়া। বাক্স পরিবর্তন একক বোর্ডের কম্পিউটারের তুলনা নেটটপ PC-on-a-stick একক-বোর্ড মাইক্রোকন্ট্রোলার List of Arduino compatibles এসএফএফ-এসআইজি মিনি-আইটিএক্স Joe Rybicki (মে ২০০৭)। "The Incredible Shrinking Game Machine! Part One: The Small Form-Factor PC"। Games for Windows: The Official Magazine (6): 92–96। Yes, early small form-factor machines (let's just call 'em SFFs) had some issues. OK, a lot of issues. Designed for the gimpiest casual user, these mini-PCs didn't offer many options in the way of upgrades or power. The cases were often too small to fit a full-size videocard [...] Still, two very specific users saw the SFFs' potential. First, home theater enthusiasts realized that these pint-sized PCs made for ideal media center hubs, and second, LAN partygoers naturally glommed on to them for the portability factor. [...] we could see the SFF market gaining a lot more momentum. Until then, enjoy being the first on your block to squeeze a full-size tower's worth of top-level gear into a shoebox-size package.  |সংগ্রহের-তারিখ= এর |ইউআরএল= প্রয়োজন (সাহায্য) "SilverStone Technology Co., Ltd. What is SFF (SG03) ?"। ১১ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৫।
ডেস্কটপ প্রতিস্থাপক কম্পিউটার

একটি ডেস্কটপ প্রতিস্থাপক কম্পিউটার (ডিটিআর) হল ব্যক্তিগত কম্পিউটারের একটি শ্রেণী। এটি অল্প সময়ের জন্য উঠে এসেছিল। এটি পুরোপুরি একটি ডেস্কটপ কম্পিউটারের সমক্ষমতার কিন্তু বহন উপযোগী। এগুলো বড় স্থুলাকার ল্যাপটপ। বর্ধমান আকারের কারণে এতে শক্তিশালী উপাদান এবং সাধারণ ছোট বহনযোগ্য কম্পিউটারর তুলনা এতে একটি বড় মাপের প্রদর্শনী থাকত। সীমিত ব্যাটারির ধারণ ক্ষমতা থাকত কখনো কখনো তাও থাকত না। কিছু কিছুতে সীমিত সংখ্যার ডেস্কটপ উচ্চ ক্ষমতার উপাদান থাকত যা বেশি ব্যাটারি ব্যবহার করত। এদের কখনো কখনো ডেস্কনোট বলা হত, ডেস্কটপ এবং নোটবুকের সংকরায়নের ফলে এই নাম। যদিও একই সংজ্ঞা ডেস্কটপ প্রতিস্থাপক কম্পিউটারের ক্ষেত্রে সাধারণভাবে খাটে। Desktop notebooks stake their claim[স্থায়ীভাবে অকার্যকর সংযোগ], accessed April 2010
ল্যাপলেট

একটি ল্যাপলেট হল ল্যাপটপ ও ট্যাবলেট শব্দের সংকর এবং এটি এই দুটি যন্ত্রের সম্মিলনে তৈরী করা এক ধরনের কম্পিউটারের শ্রেণী। বিভিন্ন নামে এদের ডাকা হয় - ট্যাপলেট, ট্যাবটপ এবং নোটলেট যদিও শেষেরটি কম উপযোগী, কারণ এটি যদিও শুনতে একই কিন্তু অন্য অর্থ বোঝায়। কে এই ল্যাপলেট সংজ্ঞাটি দিয়েছেন তা এখন পর্যন্ত অজানা। এই সংজ্ঞাটি ২০১২ সালের শুরুতে ইন্টারনেটে ব্যবহৃত হতে শুরু করে এবং গুগল ট্রেন্ডের মতে ২০১২ সালের অক্টোবরে প্রকাশিত খবরের শিরোনামে এটি জনসাধারণের মনোযোগ আকর্ষণ করতে সক্ষম হয়। ওবেন্টো নোট প্রতি শিশুর জন্য একটি ল্যাপটপ "Here Come the Hybrid 'Laplets.' Should You Care?"। Wired। সংগ্রহের তারিখ ৫ সেপ্টেম্বর ২০১৪।  "Microsoft Surface Pro 3 Teardown"। IFixit.com। সংগ্রহের তারিখ ৫ জানুয়ারি ২০১৫।  Groux, Christopher (১০ ডিসেম্বর ২০১৪)। "Surface Pro 4 Release Date In 2015 With A High Price, Top-Tier Specs And Different Sizes [RUMOR]"। DesignnTrend.com। ২৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৪।  "It's a tablet! It's a laptop! It's a laplet! It's a tabtop!"। Tech Radar। সংগ্রহের তারিখ ৫ সেপ্টেম্বর ২০১৪।  টেমপ্লেট:ওয়েব 9উদ্ধৃতি "Google Trends of Laplet"। Google Trends। সংগ্রহের তারিখ ৫ সেপ্টেম্বর ২০১৪।